《送叶伯几赴奉化录》
宋代·戴表元

君不见东海狞龙子，学飞使逐风云起。
又不见西域豪马驹，堕风一日能驰驱。
叶家翁季亦如此，一经接武成师儒。
毛锥如风腹如笥，快书疾读三千字。
颇闻曾下仲举榻，不为频通祢衡刺，
台书翩翩江上来，吾州自古多贤才。
裹琴携砚速相就，为子归归山中来。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》